སིན་ཐི་ཨེག་སུ་ཕེ་རེ་ཡིས་མཐོངས་ཡངས་པའི་བར་སྣང་ནས་མིའི་རིགས་ནི་རི་བོ་དང་བྱེ་མ་དང་ཚྭ་ཁུལ་དང་རྒྱ་མཚོ་ཡིས་ཧ་ལམ་ཁེངས་བསྡད་ཡོད་པའི་གོ་ལ་ཞིག་ཏུ་འཚོ་བ་དང་།དེའི་སྟེང་གི་ཚེ་སྲོག་དག་ནི་གྱང་རྩིག་གི་སྟེང་དུ་སྐྱེས་པའི་ཤ་བལ་དང་འདྲ་བར་རྡོ་དང་ཟེགས་མའི་གསེང་དུ་ཐ་རེ་ཐོར་རེའི་ངང་དུ་གནས་ཡོད་པར་མཐོང་བས།ཁོང་གི་སེམས་ལ་མི་ཚེ་ནི་མཐར་གཏུག་ན་དཀོན་མཆོག་གི་གནང་བའི་ལེགས་སྐྱེས་ཤིག་མ་ཡིན་པར་སྐྱེ་བོ་རང་རང་གིས་གདོང་གཏད་དགོས་པའི་གནད་ཅིག་ཏུ་བསམ་ཡོད་པ་རེད་འདུགད་ལྟ་ང་ཡིས་བྱེད་བཞིན་པའི་ལས་ཐམས་ཅད་ཀྱིས་རེ་རེ་བཞིན་ང་ཡི་འབྱུང་འགྱུར་གྲུབ་ཀྱི་ཡོད་པ་རེད།འདི་ནི་སར་ཐྲེཡི་གཞི་གྲུབ་རིང་ལུགསཀྱི་ལྟ་བ་དང་ཤིན་ཏུ་འདྲ།མི་ནི་འཇིག་རྟེན་འདི་རུ་སྤྱུགས་པ་ཡིན་པས།ངེས་པར་དུ་རང་སོ་སོས་གདམ་ག་བྱེད་དགོས།དེའི་ཕྱིར་རྩོམ་པ་པོ་ཁོ་རང་གཤམ་གྱི་ལྟ་བ་འདི་ལ་འཐད་མིན་སུས་ཀྱང་མི་དཔོག་ནའང་།སར་ཐྲེ་ཡིས་སིན་ཐི་ཨེག་སུ་ཕེ་རེ་ཡི་བརྩམས་ཆོསམིའི་རིགས་ཀྱི་ས་གཞིཞེས་པ་དེ་གཞི་གྲུབ་རིང་ལུགས་ཀྱི་ཚབ་མཚོན་དུ་རྩི་བཞིན་ཡོད་པ་དང་ཧེ་དེ་གེརགྱིས་ཀྱང་རྒྱལ་སྲས་ཆུང་ཆུང་གཞི་གྲུབ་རིང་ལུགས་ཀྱི་བརྩམས་སྒྲུང་དཔེ་མེད་ཅིག་ཏུ་རྩི་བཞིན་ཡོད་པ་རེད་འདུག